80 
Ülési jegyzőkönyvek. 
mutatja azután a villamos kisütéseknek mind a szabad leve- 
gőben, mind a légritkitott térben előidézett nyomait. A skiop- 
tikonnal vetitett villámképeknél igyekszik az egyes jelenségeket 
megmagyarázni, de kénytelen bevallani, hogy az igen kompli- 
kált tüneményeket még senkinek sem sikerült teljesen kiderí- 
teni. A legnagyobb bizalommal fordulhatunk amaz eredmények- 
hez, melyek a légritkitott térben érhetők el ; mert itt a várat- 
lan szabályosság segítségünkre van s a törvényszerűség legin- 
kább nyomozható. De itt is a megfejtendő problémák halmaza 
oly nagy, hogy a jelenségek megoldásához még sok idő és sok 
munka kívántatik. Az előadó folytatólag bemutatta az öniditott 
jellenségekből kifolyó eredményeket , s végül fejtegette és szá- 
mos kísérlettel igazolta a sugárzó villamosság jelenségeit, vala- 
mint a villamos hullámok találkozási tüneményeit. — A nagy- 
számú hallgatóság feszült figyelemmel kisérte az előadást és 
előadót zajosan megéljenezte. 
Negyedik ülés 1 905. március 6-án. 
Elnök: Antolik Károly Jegyző: Szép Rezső. 
Tárgy: 
Az ülés tárgya Deésy Károly tanár előadása volt a 
gravitatio okairól. Előadó kijelentette, hogy a tudósok 
atom-aether forgási, keringési elméletét nem képes sem érteni 
sem érezni, tehát elő sem adhatja. Annyit lát az egészből, 
hogy hypothesisekkel bizonyitnak hypothesiseket. Először az 
anyag tehetetlenségét tárgyalván, e tekintetben véleménye az, 
hogy a tehetetlenség a test eleven erejének következménye, 
mely eleven erőt a földdel együtt történő ismert és nem ismert 
óriási gyors mozgásából meríti. A testek absolut nyugvásában 
talán létező tehetetlenségről nem szólhat, mivel ilyet a földön 
előállítani lehetetlen. A gravitatió okát 3 erő együttes műkö- 
désében látja : 1. az anyag tehetetlensége, 2. a végtelen aet- 
hernek más testekbe való tolakodása, óriási nyomása és 3. a 
te.steknek az aether nyomást rövid utón gyorsan visszaverő 
rugalmassága. A két utóbbi által támadt egyensúlytalan rez- 
gésben a tehetetlenség viszi a testeket le vagy fel, aszerint 
amint a test a környezetnél sűrűbb vagy ritkább. Előadó fej- 
